NaiveNeuron/SloPal huggingface dataset:
Galko, Ľubomír, poslanec NR SR (2023-12-05):
Ďakujem pekne. No, Jozef, to rušenie špeciálnej prokuratúry a odstránenie špeciálneho prokurátora, to nie je pomsta, tak ako si povedal, aspoň teda primárne to nie je pomsta, lebo ak by sa táto koalícia podvodníkov a klamárov chcela len pomstiť špeciálnemu prokurátorovi, no tak ho jednoducho odvolá. Na to stačí zmeniť zákon. Na to väčšinu majú, na to stačí jednoduchá väčšina, čiže stačí, keby toto spravili. Toto, čo robia, to sú záchranné opatrenia pred basou. Jednoducho sa mnohí, viacerí kľúčoví ľudia z politickej strany SMER 1 a SMER 2 boja, že pôjdu do basy. Boja sa, že ich tam špeciálna prokuratúra v spolupráci so Špecializovaným trestným súdom pošlú. No a popritom je to, samozrejme, aj snaha pustiť zločincov a ich kumpánov typu Kováčik a Kočner z basy, lebo sa boja, že nezačnú rozprávať. Lebo oni to očakávajú, že oni ich z tej basy dostanú, preto doteraz mlčali, ale teraz, keď už sú pri moci, tak je jednoznačné, že by ich natreli a že by tam skončili spolu s nimi. Takže aj preto je alebo len preto je zorganizovaná táto schôdza. Čerta starého ich zaujíma nejaký Dubaj alebo, alebo Sulík, alebo EXPO, alebo ja neviem, že čo všetko ešte, to sú pre nich len drobné v ich živote. Ich zaujíma to, ako zlikvidovať právny štát a ako sa zachrániť pred basou a ako to spáchať najlepšie pri paralelne nejakej bežiacej marketingovej akcii, a to je práve táto schôdza, ktorá prebieha. Ďakujem pekne.
Laurenčík, Milan, podpredseda NR SR (2022-06-15):
Pán poslanec Radovan Kazda.
Blanár, Juraj, podpredseda NR SR (2021-05-12):
Takže ďalší v rozprave teraz vystúpi pán poslanec Vladimír Zajačik, ktorému udeľujem slovo. Po ňom sa pripraví pán poslanec Róbert Puci.
Kotleba, Marian, poslanec NR SR (2020-04-28):
Pani kolegynka, ja som počúval váš prejav a ja vám veľmi držím prsty a palce, aby to proste vyšlo, aby tie predsavzatia, ktoré ste tam definovali, aby naozaj sa tejto vláde podarilo aspoň čiastočne splniť, lebo to, čo hovoríte a ako to vnímate, ako to prezentujete z vášho pohľadu, ten, to programové vyhlásenie vlády, tak áno, bolo by to veľmi krásne a určite si to všetci tak želáme a všetci by sme to tak chceli nielen tu v pléne Národnej rady, ale teda hlavne občania, ktorí naozaj dennodenne bojujú s tou, s tou byrokraciou, korupciou a s tým rozhodovaním súdov, také, aké dnes je. Len ja neviem, či, či to je aj reálne a či aj vzhľadom na to, aké pomery v tejto vládnej koalícii panujú, z toho niečo reálne bude. Veď vidíte sama, že akú nevôľu to vyvolalo, keď sme sa zhodli vo voľbe členky Súdnej rady, naozaj v dobrej vôli a kvôli tomu, že sme nevideli dôvod, prečo by sme tak spraviť nemali, a zrazu tu už boli vymyslené kadejaké obvinenia a neviem čo všetko. Čiže na jednej strane vám držím palce, na druhej strane neviem, ako sa vám to v rámci tejto koalície podarí, ale kiežby. Ďakujem.
Krátky, Rastislav, poslanec NR SR (2023-12-18):
Mne sa celkom páčilo na tom vystúpení, že si poukázal na niektoré vybrané negatívne javy tohto zákona, a keď tak niekto s nami sleduje túto rozpravu nezainteresovaný zvonku, tak musí naozaj vidieť, že ten čas, ktorý môžeme stráviť nad napríklad aj týmto zákonom, prospieva tomu, aby sme ho naozaj dopodrobna otvorili a poodhaľovali všetky jeho slabiny. A tento konkrétny návrh je už tak slabý, že sa čudujem, že ho ešte nestiahli predkladatelia. Mne sa veľmi páči to, že tie usmiate tváre kolegov, ktorí chcú za tento zákon zahlasovať, lebo v podstate nám odhaľujú, že vlastne buď netušia, alebo nechcú vedieť o tom viac. A tiež je na tom v podstate až hrôzostrašné taká tá záležitosť konkrétne, že v podstate stúpa nervozita, čím dlhšie rokujeme napríklad aj o tomto zákone, čím stúpa nervozita, tým viacej ten, kto je nervózny, pridáva plyn, ale ako to už býva, tak pri plnom plyne zákrutu veľmi ťažko vytočíte a ja sa domnievam a mám za to a dúfam v to, že po tomto zákone príde, prídu na rad aj iné body, pri ktorých už tú zákrutu nevytočia a stiahnu takéto zlé návrhy, ako je jeden z týchto, sú aj horšie na programe tejto schôdze, a že sa budeme môcť sústrediť na serióznu prácu, ako len rokovať o zákonoch, ktoré v podstate majú samú legislatívnu, vecnú, analytickú dieru alebo chybu, alebo sú len čistou aroganciou moci, ktorá sa sem predkladá bez toho, aby sa za to niekto seriózny so serióznymi argumentami zasadil. Ďakujem pekne.
Bugár, Béla, podpredseda NR SR (2019-05-21):
Nech sa páči, prezentujme sa a hlasujeme. (Hlasovanie.) Prítomných 135, za 124, zdržalo sa 11 poslancov. Konštatujem, že uznesenie bolo schválené. Prosím teraz pána poslanca Farkašovského, aby uviedol hlasovanie o návrhu uznesenia k Správe o stave vysielania v Slovenskej republike a o činnosti Rady pre vysielanie a retransmisiu za rok 2018 (tlač 1345).
Baláž, Radovan, poslanec NR SR (2018-12-04):
Keďže sme odhlasovali všetky body zo spoločnej správy a hlasovali sme aj o pozmeňujúcich návrhoch, dajte, prosím, hlasovať, že predmetný vládny návrh zákona prerokujeme v treťom čítaní ihneď.
P. Hrušovský, predseda NR SR: (2004-12-02):
Ľ. Lintner, poslanec: Ďakujem za slovo, pán predseda. Ja by som chcel v mene troch poslaneckých klubov SDKÚ, SMK a ANO pred hlasovaním požiadať o desaťminútovú prestávku.
Pellegrini, Peter, predseda NR SR (2015-09-22):
Prezentujme sa a hlasujme o bodoch spoločnej správy 1 až 33 s odporúčaním gestorského výboru schváliť. (Hlasovanie.) Prítomných 133 poslancov, za hlasovalo 80, zdržalo sa 53 poslancov. Tieto body sme schválili.
P. Paška, predseda NR SR: (2009-12-04):
(Hlasovanie.) 132 prítomných, 126 za, 5 sa zdržali, 1 nehlasoval. Tieto body sme schválili.
Danko, Andrej, predseda NR SR (2019-02-05):
Prosím, prezentujme sa a hlasujeme. (Hlasovanie.) Prítomných 137, za 100, zdržalo sa 37. Konštatujem, že sme návrh schválili.
Glváč, Martin, podpredseda NR SR (2018-11-21):
Ďakujem. S faktickou poznámkou jeden poslanec. Končím možnosť prihlásiť sa. Pán poslanec Dostál.
Bugár, Béla, podpredseda NR SR (2018-12-03):
Ďakujem. Otváram rozpravu, dostal som jedinú písomnú prihlášku pána poslanca Krajniaka, ktorého tu nevidím. Ďakujem. Takže sa pýtam, či sa hlási niekto ústne do rozpravy. Ako jediný pán poslanec Pčolinský, končím možnosť sa prihlásiť. Pán poslanec, nech sa páči, máte slovo.
P. Paška, predseda NR SR: (2008-02-08):
Dámy a páni, je 13.00 hod. Pôvodne, vidím, že tu ešte čaká aj pani poslankyňa Žitňanská, aj pán poslanec Korba, boli sme dohodnutí na 13.00 hod. Chcete ešte odprezentovať? Nie. Takže prerušujem rokovanie 19. schôdze a budeme pokračovať v utorok o 9.00 hod. návrhom pána poslanca Freša a pani poslankyne Lucie Žitňanskej. My sme pôvodne hovorili, lebo sme sa domnievali, že dôjdeme k imunite, ale pôjdeme normálne v poradí. Dobre? Takže pán poslanec Minárik prednesie svoj návrh potom o druhej. Dobre? Takže najprv vy, pani poslankyňa, potom tak, ako je v programe, pán Daniel Lipšic a potom imunita. Dobre? Ďakujem vám pekne. Pekný víkend vám želám. Dovidenia. (Prerušenie rokovania o 13.01 hodine.)
Glváč, Martin, podpredseda NR SR (2018-05-10):
Ďakujem a prerušujem rokovanie schôdze do zajtra do deviatej a budeme pokračovať druhou písomne prihlásenou pani poslankyňou Grausovou. Vidíme sa o deviatej. Pekný večer. (Prerušenie rokovania o 19.02 hodine.)
Blanár, Juraj, podpredseda NR SR (2022-02-03):
Pán poslanec Kočiš, nech sa páči.
Grendel, Gábor, podpredseda NR SR (2023-02-09):
Vyhlasujem rozpravu za skončenú. Pán poslanec Suja, je to k tomuto bodu alebo môžme tento bod uzavrieť, váš procedurálny návrh? (Reakcia z pléna.) K tomuto bodu. Takže s procedurálnym návrhom pán poslanec Suja.
Jahnátek, Ľubomír, poslanec NR SR (2011-12-02):
Ďakujem pekne. Pán kolega Chren, budem reagovať. Vy ste spomenul len prvú časť vety. Ja som povedal, že bolo to za môjho ministrovania, ale zároveň som povedal, že sme sa snažili dostať sa do cenových jednaní, lebo sme si boli istí, že vyjednáme lepšiu cenu ako SPP a že nás k tomu nepustili. Na vašu konkrétnu otázku, ako hlasovali zástupcovia štátu v SPP pri tejto zmluve: nijako. Lebo táto zmluva nebola v predstavenstve SPP, pán kolega. Ešte raz vám opakujem, nebola. Bolo to prísne tajné a cenu uzatváral len obchodný zástupca Gas Holdingu s Gazprom Exportom, čiže nebolo to ani na SPP prerokovávané. To je za prvé. Ako chceme vrátiť preplatky? No tak, ako sa vracajú doteraz. Jednoducho je na to výmer, pokiaľ v elektrine alebo v plyne máte preplatok, tak vám ho každý vráti a je to, normálne vám to vrátia na účet. A ak urobí SPP, pardon, ak urobí ÚRSO zlé ceny, čo sa stane? No to sa stalo za vlády Mikuláša Dzurindu, že tam zle vypísali ceny, potom boli z toho súdne procesy, no a zaplatí to štát. Ale prečo by to mal platiť odberateľ, keď chybu urobil štátny orgán? Prečo by mal každý odberateľ, každý občan zaplatiť za chybu úradníka v ÚRSO nejakú pokutu? No zaplatí to štát, zaplatí to v podstate ministerstvo financií zo štátneho rozpočtu. A potom nech si niekto robí poriadky s tým, kto vyrátal tie ceny. Ale v žiadnom prípade nesúhlasím, aby nejakú chybu úradníka na ÚRSO platili občania Slovenskej republiky. (Potlesk.)
Laššáková, Jana, podpredsedníčka NR SR (2014-05-30):
Ďakujem pekne, pán podpredseda. Dávam slovo spoločnej spravodajkyni z ústavnoprávneho výboru poslankyni Anne Vittekovej, aby informovala Národnú radu o výsledku rokovania výborov k tlači 921 a aby odôvodnila návrh a stanovisko gestorského výboru. Nech sa páči, pani spravodajkyňa. Potom bude nasledovať správa pána spravodajcu Poliačika k tlači 891. Nech sa páči, pani spravodajkyňa.
Hrnčiar, Andrej, podpredseda NR SR (2018-09-18):
Pán poslanec Kotleba, nech sa páči.
Hrušovský, Pavol, podpredseda NR SR (2010-10-20):
Ďakujem, pán poslanec, za vyhlásenie výsledkov volieb. Národná rada v tajnej voľbe zvolila za predsedu Dozornej rady Fondu národného majetku Slovenskej republiky Branislava Bačíka a v tajnej voľbe nebol zvolený ani jeden z navrhovaných kandidátov na sudcov disciplinárneho súdu. Oznámením výsledku pán poslanec ďalej aj upozornil na to, že v najbližšom čase budeme musieť voľbu kandidátov na sudcov disciplinárneho súdu opakovať. Preto prosím, aby volebná komisia prispôsobila tomu aj všetky náležitosti potrebné na vykonanie opakovanej voľby. Ďakujem pekne. Budeme teraz pokračovať v rokovaní. A poprosím teraz pána poslanca Kolesíka, aby ako poslanec prihlásený do rozpravy k návrhu... (Reakcie z pléna.) Aha, pardon, prepáčte. Poprosím pána poslanca Beblavého, aby za skupinu poslancov uviedol a odôvodnil návrh poslancov Národnej rady Slovenskej republiky Miroslava Beblavého, Martina Poliačika, Petra Osuského a Jany Žitňanskej na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov . Trošku sme mali v rokovacej sále neporiadok pred vyhlásením výsledkov hlasovania. Pán poslanec Kolesík upozornil na prerušenie rokovania. Urobil som tak. Nech sa páči, pán poslanec Beblavý, môžete pokračovať tam, kde ste prerušili svoje vystúpenie.
Žiga, Peter, poslanec NR SR (2011-09-08):
Ďakujem pekne. Chcem pripomenúť, členom Osobitného kontrolného výboru na kontrolu Vojenského spravodajstva, že výbor zasadá o 12.30 hod. na mínus 213. Ďakujem.
Šimko, Ivan, minister vnútra SR (2023-05-25):
Vážený pán podpredseda, vážené dámy poslankyne, vážení páni poslanci, predkladaný vládny návrh zákona má nahradiť súčasný zákon o obecnej polícii s cieľom, aby nová legislatíva lepšie zodpovedala potrebám súčasnej spoločnosti a nárokom, ktoré kladie na fungovanie obecných polícií. Obecná polícia sa nanovo definuje ako bezpečnostný poriadkový útvar obce. Upravujú sa základné náležitosti vykonávania zákrokov obecných policajtov, ako je preukazovanie príslušnosti k obecnej polícii alebo dávanie poučenia, ako aj všeobecné oprávnenia a povinnosti obecných policajtov. Zavádza sa možnosť spolupráce obecných polícií rôznych obcí a angažovania obyvateľov obce ako dobrovoľných pomocníkov obecnej polície. Komplexne sa tiež prepracovali ustanovenia o donucovacích prostriedkoch a jednotlivých konkrétnych oprávneniach, ako napríklad predvedenie osoby, odňatie veci alebo použitie technického prostriedku na zabránenia odjazdu motorového vozidla, teda papuče, tak aby obecné polície mohli zabezpečiť efektívnejšie a kvalitnejšie plnenie svojich úloh. V časti o pracovnom pomere v obecnej polícii sa zavádza nová kategória zamestnanca obce zaradeného na výkon prá... na výkon práve v obecnej polícii – čakateľ. Nanovo sa vymedzuje odborná príprava a skúška z odbornej spôsobilosti, ktoré musia čakatelia absolvovať predtým, ako sa z nich stanú príslušníci obecnej polície. Oproti súčasnosti sa sprísňujú aj požiadavky bezúhonnosti a spoľahlivosti kladené na obecných policajtov. Dopĺňajú sa aj niektoré osvedčené inštitúcie z obdobných právnych predpisov, ako je dočasné pozastavenie výkonu služby pri trestnom, pri trestne stíhanom obecnom policajtovi, či preskúšanie odbornej spôsobilosti, ak sú pochybnosti o jeho vedomostiach, danostiach alebo schopnostiach. V oblasti osobitného sociálneho poistenia obecných policajtov sa z hľadiska systematiky preberá súčasná právna úprava s niektorými čiastkovými úpravami, spočívajúcimi najmä v prenesení celého konania o nároku na príspevok za prácu v obecnej polícii na Sociálnu poisťovňu a v zavedení dobrovoľnosti platenia osobitného sociálneho poistenia pre tých obecných policajtov, ktorí objektívne nemôžu naplniť všetky podmienky nároku na príspevok. V nadväznosti na zmeny týkajúce sa bezúhonnosti a osobitného sociálneho poistenia sa navrhujú tiež súvisiace úpravy v zákone o registri trestov a v zákone o sociálnom poistení. Súčasťou návrhu sú aj novely zákona o priestupkoch a zákona o cestnej premávke, ktorým sa reaguje na čím ďalej väčšiu angažovanosť obcí, resp. obecných polícií aj v oblasti cestnej premávky. Okrem nanovo vymedzeného okruhu priestupkov proti bezpečnosti a plynulosti cestnej premávky, ktoré bude obecná polícia oprávnená prejednávať v blokovom konaní, sa pre obecnú políciu zavádza aj oprávnenie objasňovať používa... požívanie alkoholu alebo inej návykovej látky u vodičov vozidiel a možnosť obce prejednávať prekročenie najvyššie dovolenej rýchlosti v rámci tzv. objektívnej zodpovednosti. Vážený pán predsedajúci, vážené pani poslankyne, vážení páni poslanci, prosím vás o posunutie návrhu do druhého čítania. Ďakujem pekne za slovo.
Hort, Milan, podpredseda NR SR (2010-08-05):
Teraz má slovo pán poslanec Jozef Kollár, nech sa páči.
Bublavý, Dušan, poslanec NR SR (2015-12-08):
Pán kolega Lipšic, vy dehonestujete všetko a všetkých. Obviňujete predsedu vlády, že je terorista. Vy, ktorý, vy, ktorý spolupracujete alebo myslím si, že máte veľmi dobré vzťahy k Amerike, USA, a keď naša vláda spolupracuje s Amerikou, tak to dehonestujete a obviňujete našu vládu, že spolupracuje s teroristami. Vy to myslíte naozaj vážne?! Takúto mantru, ktorú od piatku, tú rétoriku, o ktorej tu hovoríte, veď sa zamyslíte sám nad sebou. Naozaj je to potrebné, takáto komédia? Je to kvôli voľbám? Je to kvôli tomu, že vám chýba do 7 % ešte veľa? Ja viem, že vám to robí zle, že strana SMER – sociálna demokracia tie preferencie má veľké, ale obviňovať predsedu vlády, že je terorista, ja si myslím, že je to na zamyslenie. A môžete sa hanbiť.
Vážny, Ľubomír, podpredseda vlády SR pre investície (2014-11-10):
V prvom rade, ak by to bolo v polohe technicko-
-ekonomických kategórií, tak rád sa pokúsim vysvetliť to každému, kto sa o tie čísla zaujíma, ale nie je to v polohe technicko-ekonomických kategórií, lebo z tejto diskusie to jednoznačne vyplýva. Takže podľa mňa nemá význam si to vysvetľovať. A určite sa to nespráva ako hypotéka. Je to podobný systém... (Reakcia z pléna.) To si povedal ty, pán poslanec, ale je to podobný systém, ale je to úplne iné niečo a nie je to jednoduché tak, že si sadneme k tomu na chvíľu. Ale ak si myslíme, že to nám nejako pomôže, ja s tým nemám problém, si sadnúť s číslami. Ale, zdôrazňujem, nie je to o technicko-ekonomických kategóriách, ale o tom populizme, ktorý tu stále vnášate. Čo sa týka ukončenia diaľnice do roku 2010, áno, je to pravda, vyhlásil to predseda vlády vtedajší Robert Fico. Mali sme to postavené o to, že sme už rozbehli PPP projekt (súťaž), už prebiehal tzv. koncesný dialóg so svetovými konzorciami a z nich ani jedno nám nespochybnilo, že sa to dá postaviť do roku 2010. To sú fakty. Plán bol ten, že sa tam urobí všetko okrem tunelových úsekov. To radi vypúšťate. Aj premiér Fico povedal vtedy: „Vieme to urobiť bez tunelov.“ Tie tunely sa nedajú. Mali sme to naplánované tak, že budú fungovať bajpasy. Ale naozaj sme chceli do konca roku 2010 toto zrealizovať. Potom prišla kríza, za ktorú my nemôžeme. Vtedy v jednom konzorciu boli tri banky a zrazu po kríze, keď prudko klesla likvidita bánk, tak bolo v konzorciu 16 – 18 bánk, čo sa už nedalo riadiť. A ešte jedno vám poviem. Ja si na tú predraženú diaľnicu, ktorú ste zrušili, D1 zo Žiliny do Prešova, zjednodušene povedané, počkám do roku 2020. Potom dáme na stôl tie predražené náklady, ktoré teraz spomínate, a uvidíme, koľko tá cesta bude stáť v roku 2020.
Sulík, Richard, poslanec NR SR (2012-08-03):
Ďakujem za faktické poznámky. Chcem reagovať iba na pána Hlinu. Pán Hlina, ako som v úvode vravel, moja reč sa má týkať, moje vystúpenie sa malo týkať len samotného procesu, nie obsahu veci, na to sa chystám v prvom a druhom čítaní. Ale už vopred by som vám chcel povedať, že ja si nemyslím, že 9 % je udržateľných, keď som písal odvodový bonus, tak tam som rátal s deviatimi percentami. Tie výpočty, si myslím, že sú korektné a boli aj s odstupom niekoľkých rokov, keď sme ich aktualizovali spolu s Jozefom Mihálom, tak odvodový bonus vie byť zavedený aj s tým, že 9 % ide do druhého piliera. V tom odvodovom bonuse je to, samozrejme, veľký projekt, potrebuje veľa rokov, keď sa zavedie, a určite ho, určite na to zavedenie bude potrebná spolupráca opozície a koalície. A tu mám celkom dobrú nádej preto, lebo projekt UNITAS, ktorý realizuje terajšia vláda, a už aj realizovala prvá vláda Roberta Fica, tak je ako keby opísaný z odvodového bonusu. Čiže mám tu celkom dobrú nádej, že sa to podarí nakoniec tak zreformovať, že tých 9 % nebude problém, ale že aj vyriešime problémy v prvom pilieri. Takže toľko, len pre informáciu. Ďakujem.
Kollár, Boris, predseda NR SR (2021-09-22):
Prosím, prezentujeme sa a hlasujeme. (Hlasovanie.) Prítomných 138 poslancov, za 50, proti 33, zdržalo sa 54, nehlasoval 1. Konštatujem, že Národná rada sa uzniesla, že nebude pokračovať v rokovaní o návrhu zákona. Týmto sme vyčerpali dnešné všetky hlasovania a vyhlasujem dvojminútovú prestávku. (Prestávka.)
Jakab, Július, poslanec NR SR (2023-12-19):
Ďakujem veľmi pekne, poslanec Tankó, za tvoje vystúpenie. Dotkol si sa aj financovania športu a o tom, aké osudy niektorých postretli, keď nemali dostatok financií na to, aby sa v športe uplatnili. A v tomto kompetenčnom zákone sa hovorí aj o Národnej lotériovej spoločnosti, alebo teda súvisí s tým, a tak ja by som iba rád natienil výsledky spoločnosti Tipos za ostatné roky. Spoločnosť Tipos mala v roku 2019 tržby na úrovni 540 miliónov eur a zisk na úrovni 7,5 milióna eur. A predpoklad na rok 2020 bol, že práve ešte tržby klesnú z 540 na 460 miliónov eur. Práve naopak, dobrým manažmentom stúpli na takmer 700 miliónov eur, v roku 2021 na miliardu eur, v roku 2022 na 1,3 miliardy eur a predpokladám, že za rok 2023 to číslo bude ešte vyššie. A takisto sa aj zisk spoločnosti Tipos zvyšoval zo 7,5 milióna eur cez 10 miliónov, 19 miliónov až na 24 miliónov v roku 2022. No a tým súvisí aj to, že Národná lotériová spoločnosť Tipos odvádza peniaze do štátneho rozpočtu, ale aj na priamu podporu športu a aj tá sa dokázala zvýšiť v priebehu rokov, a teda konkrétne cca zo 40 miliónov ročne až na 60 miliónov eur ročne a z toho teda drvivá väčšina ide na priamu podporu športu. Okrem toho spoločnosť Tipos uzatvára rôzne aj reklamné kontrakty, či už v hokejových extraligách alebo vo futbale atď., kde plynú ďalšie peniaze, peniaze do športu a práve podľa mňa je veľmi podstatné, aby spoločnosť Tipos bola naďalej dobre riadená a dobre kontrolovaná inštitúcia, aby sa tieto peniaze naozaj v športe uplatňovali... (Prerušenie vystúpenia časomerom.)
M. Číž, podpredseda NR SR: (2008-09-17):
Vážené kolegyne, kolegovia, dovoľte mi, aby som vyhlásil všeobecnú rozpravu za skončenú. Chce zaujať stanovisko k rozprave navrhovateľ? Má slovo. Po ňom vystúpi pani spravodajkyňa.
Bugár, Béla, podpredseda NR SR (2018-06-13):
Ďakujem pekne. Mne Maďarovi nejde do hlavy, keď na jednej strane hovoríte, že urýchlene treba prijať zákon, a potom, že až o piatej hlasovať, ale, dobre, súhlasím. Takže budeme hlasovať o zákone o piatej. (Povedané so smiechom.) Neberte to vážne, podpichol som vás. Takže prerušujem rokovanie o tomto bode programu, budeme pokračovať prvým čítaním o vládnom návrhu zákona, ktorým sa mení a dopĺňa zákon č. 338/2000 Z. z. o vnútrozemskej plavbe (tlač 988). Nech sa páči, pán minister dopravy, máte slovo. (Rokovanie o vládnom návrhu zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 988.)
Hlina, Alojz, poslanec NR SR (2012-11-30):
Ďakujem veľmi pekne. Pán kolega, viete čo, priznám sa, ja som vás vôbec nepočúval, liezol mi na nervy ten plagát. Ale ani nie tak kvôli tomu, čo tam bolo napísané, ale kvôli tomu, že kde ste ho nalepili. Možno pracujete systémom Komenského škola hrou, ale tu nie sme v škole. Ja som si všimol takú módu, že všeličo tam nosiť, lepiť, prekrývať a neviem čo. (Reakcia poslanca.) V poriadku. Častokrát to je jediné, čo si človek zapamätá z toho vystúpenia. Ale, kolega Kaník, vy nie ste na to odkázaný, hej, vy častokrát si nemusíte ani zvýrazňovať pozornosť, že niečo sa z toho dá zapamätať. Takže ja som len chcel poprosiť, aby sme niektoré skutočnosti rešpektovali do budúca, že, naozaj, keď to trošku zjednoduším, že ritualizovaním niektorých činností, pridávaním významu k určitým symbolom vznikali aj civilizácie. Je to fakt, treba to rešpektovať. A to by som naozaj poprosil. Kolega Droba tu minule aj prekryl ten nápis a štátny znak dúhovou vlajkou, kolega Kaník teraz úmrtným listom. Prepáčte, ale mám výhrady. Nie preto, že som nejaký hejslovák, ale preto, že to považujem za elementárnu štábnu kultúru, aby sa toto nerobilo. Naozaj by som poprosím aj do budúcna, že keď si niekto bude nosiť takéto kvázi učebné pomôcky, aby neprekrýval štátny znak. Ďakujem.
Luščíková, Darina, poslankyňa NR SR (2023-12-15):
Ďakujem, pán predsedajúci, za slovo. Poslanec Gröhling vo svojej rozprave sa venoval hlavne zmyslu či nezmyslu vzniku nového ministerstva športu a cestovného ruchu. Pán premiér pred voľbami, ako aj po voľbách hovoril o zoštíhľovaní štátnej správy, celé dni sme sa tu bavili o nekoncepčnosti lex konsolidácie a založenie nového ministerstva znamená presný opak. Poslanec Gröhling povedal, že sa idú míňať veľké peniaze na vznik a prevádzku nového ministerstva. Mňa prekvapila suma, o ktorej hovoril. Hovoril o 200 mil. eur, pričom minister Kamenický na tlačovej konferencií hovoril o 100 mil. eur. Spomínal si aj to, čo všetci vidíme, že dôvodová správa o žiadnom, o žiadnom vplyve na verejné financie nehovorí. A pritom sám minister financií sa vyjadril, že nové ministerstvo bude stáť 100 mil. eur. Minister toho ministerstva, ktorého stanovisko má byť nevyhnutnou súčasťou... (Ruch v sále.) Neruším vás všetkých? Prepáčte. Toho ministerstva, ktorého stanovisko má byť nevyhnutnou súčasťou predkladaného zákona a dôvodovej správy. To znamená, evidentné porušenie legislatívnych pravidiel tvorby zákonov. A ešte mám chvíľku, takže ešte k financovaniu ministerstiev sa nevyjadroval len poslanec Gröhling, ale vlastne ste sa vyjadrovali aj vy, pán Danko. V jednej predvolebnej debate ste hovorili, že významným zdrojom financovania ministerstva má byť systematické čerpanie eurofondov. Zároveň hovorkyňa strany SNS Zuzana Škopcová uviedla, že ministerstvo bude financované z dani z príjmov, prevádzkovateľských stávkových kancelárií a hazardných hier a zo ziskov štátnej akciovej spoločnosti Tipos. Dovolím si poznamenať, že obe tvrdenia sú holý ekonomický nezmysel, preto trvám na tom, že pre legislatívny proces je nevyhnutné návrh zákona doplniť o doložku vplyvu. Ďakujem. (Potlesk.)
B. Bugár, podpredseda NR SR: (2003-07-03):
Prosím povereného člena výboru pre obranu a bezpečnosť poslanca Jozefa Banáša, aby podal informáciu o výsledku prerokovania tohto návrhu vo výboroch. Nech sa páči. J. Banáš, poslanec: Vážený pán minister, vážený pán predsedajúci, kolegyne, kolegovia, dovoľte mi, aby som vás oboznámil so správou výborov Národnej rady Slovenskej republiky o výsledku prerokovania návrhu na predĺženie pôsobenia ženijnej jednotky ozbrojených síl Slovenskej republiky v operácii Trvalá sloboda v Afganistane. Výbor Národnej rady Slovenskej republiky pre obranu a bezpečnosť ako gestorský výbor k návrhu na predĺženie pôsobenia ženijnej jednotky ozbrojených síl Slovenskej republiky v operácii Trvalá sloboda v Afganistane podáva Národnej rade Slovenskej republiky túto správu výborov Národnej rady Slovenskej republiky. Predseda Národnej rady Slovenskej republiky svojím rozhodnutím č. 282 z 20. júna 2003 pridelil návrh na predĺženie pôsobenia ženijnej jednotky ozbrojených síl Slovenskej republiky v operácii Trvalá sloboda v Afganistane na prerokovanie týmto výborom: Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť ako gestorskému. Oba výbory Národnej rady Slovenskej republiky súhlasili s návrhom na predĺženie pôsobenia ženijnej jednotky ozbrojených síl Slovenskej republiky v operácii Trvalá sloboda v Afganistane a odporučili Národnej rade Slovenskej republiky vysloviť súhlas podľa čl. 86 písm. k) Ústavy Slovenskej republiky s návrhom na predĺženie pôsobenia ženijnej jednotky ozbrojených síl Slovenskej republiky v operácii Trvalá sloboda v Afganistane v znení, ako ho navrhla vláda. Výbor Národnej rady Slovenskej republiky pre obranu a bezpečnosť schválil návrh na uznesenie Národnej rady Slovenskej republiky, ktoré je prílohou tejto správy. Pán predsedajúci, prosím, aby ste otvorili rozpravu.
Osuský, Peter, poslanec NR SR (2011-11-29):
Ďakujem, pán predsedajúci. Keď sa zamýšľame nad tým, že sa má vec v pokoji a v kľude prejednať, napadá ma aj iný aspekt. Nebolo by hádam dobré zvážiť formálnosť toho, čo sa skrýva niekedy, nechcem povedať, či nie dosť často, za tzv. starostlivosťou o tieto kategórie? A ak tu padajú reči o žalobách, tak by ma zaujímalo, či míňanie peňazí na nevykonané alebo formálne vykonávané činnosti nie je žalovaniahodné. Pritom zaznievajú argumenty, že sa majú k veci vyjadriť odborníci. No nepochybne bolo by to nezriedka vyjadrenie ľudí, ktorí sú priamo zainteresovaní na existencii takéhoto niečoho. A neviem si predstaviť niekoho normálneho, kto si odpíli pod sebou, povedzme, i príjmovú haluz. To znamená, že keď by nám skutočne záležalo na starostlivosti o zdravie ľudu, použijúc tento klasický výrok z doby minulej, tak nám musí záležať na tom, ako sa vykonáva táto zdravotná preventívna starostlivosť. A ak pripúšťame, a to tu zaznelo, že sa vykonáva formálne, tak tam treba začať, treba sa zamyslieť, či netreba ju najprv preskúmať a preorať a potom čeliť takýmto pozmeňujúcim návrhom. Tento pozmeňujúci návrh podľa mňa vystihuje skutkový stav, to znamená, že sa uvalilo formálne jarmo, ktoré v skutočnosti málokomu pomáha, okrem tých, ktorí majú z veci príjem. A ak teda sa dokáže, že tá či oná skupina má byť preradená a skutočne sa o ňu máme starať, tak sa o ňu potom preventívne starajme, ale tie peniaze nemajú byť formálnym výdavkom, akýmsi odpustkom za to, že sa v skutočnosti nič nedeje.
Kollár, Boris, predseda NR SR (2021-06-30):
S faktickou poznámkou vystúpi pán poslanec Kuriak.
Kvasnička, Marián, poslanec NR SR (2014-05-28):
Ja by som chcel reagovať ani nie na vecnú alebo tú obsahovú stránku, ako skôr na formálnu stránku vystúpenia kolegu Hlinu. Včera mi to tak, naskočila tá faktická, dneska to bolo trošku miernejšie, včera tá frekvencia toho počínania istých skupín v kontexte teda s tým, ako Lojzo povedal, že chrapúnske praktiky a slovo chrapúň sa tam objavilo viackrát, dneska to bolo len sviňa. Som si listoval večer v Zátureckom a som našiel také zaujímavé jazykové alternatívy za slovo chrapúň, napríklad ogrgeňmán, má tam, že koňokrat, lapikurkár, oštinoha, papľuh, krepáň, pľundriak, odvarok, chrcheľ, azanďalát, budzogáň, potrimiskár, kekečúr dokonca, ťulpas, kikimor, pačmaga, trkvas, zgerba, trpák, odkundes, odroň, paskuda, ozembuch, chriašteľ, oplan, kujon, dokonca, Alojz, to ti dávam do pozornosti, krásne slovo – psoväč. Takže len na rozšírenie toho, takej jazykovej pestrosti tých vystúpení, obdivujem Lojza za tú expresivitu a dávam mu do pozornosti Adolfa Petra Zátureckého, jeho geniálnu zbierku slovenských slov vhodných na túto príležitosť. Ďakujem.
B. Bugár, podpredseda NR SR: (2002-06-18):
(Hlasovanie.) Prítomných 115 poslancov, za návrh hlasovalo 76, proti 6, zdržalo sa 29 poslancov, nehlasovali 4. Konštatujem, že tieto návrhy pána poslanca boli prijaté. Vzhľadom na upozornenie pána spravodajcu, o treťom čítaní a vôbec o postúpení do tretieho čítania tohto zákona budeme hlasovať až zajtra. Takže pristúpime k hlasovaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 289/1995 Z. z. o dani z pridanej hodnoty v znení neskorších predpisov , tlač 1485. Spoločným spravodajcom je pán poslanec Petrák. Nech sa páči, môžeme pristúpiť k hlasovaniu.
Paška, Pavol, predseda NR SR (2012-06-28):
Prerušujem rokovanie o tomto bode. Pán poslanec, pomaly, zrozumiteľne uveďte návrh na voľbu kandidátov na vymenovanie za členov výberových komisií uskutočňujúcich výberové konania na voľné miesta sudcov . Je to tlač, pre tých, ktorí napriek tomu, že som požiadal pána spravodajcu, by nestíhali, máte v laviciach tlač č. 106. Nech sa páči.
Grendel, Gábor, podpredseda NR SR (2020-12-17):
Pán poslanec Herák.
Uhrík, Milan, poslanec NR SR (2018-02-14):
Ďakujem za slovo. Vážené kolegyne, vážení kolegovia, dovoľte mi, aby som v mene poslancov Národnej rady Mariana Kotlebu, Milana Uhríka a Martina Beluského predniesol návrh novely Ústavy Slovenskej republiky, ktorým by sa znižoval počet poslancov Národnej rady zo 150 na 100. Odôvodňujeme to zefektívnením práce Národnej rady Slovenskej republiky a finančnými úsporami. (Ruch v sále a prerušenie vystúpenia predsedajúcim.)
Číž, Miroslav, podpredseda NR SR (2015-01-28):
Dobre, ďakujem. Ďalej je písomne do rozpravy prihlásený pán poslanec Kaník, má slovo.
P. Paška, predseda NR SR: (2008-10-24):
(Hlasovanie.) 138 prítomných, 88 za, 50 sa zdržalo. Konštatujem, že sme schválili vládny návrh novely zákona č. 480/2002 Z. z. o azyle. Kolegyne, kolegovia, odhlasovali sme všetky prerokované body. Chcem vás ešte požiadať o vyslovenie súhlasu alebo nesúhlasu so zmenou programu, v ktorom budeme pokračovať, samozrejme, po krátkej prestávke ešte aj dnes a potom v utorok od deviatej ráno. Navrhujem, aby sme v utorok ráno, vzhľadom na to, že ma o to požiadal pán minister dopravy Ľubomír Vážny, rokovali o bodoch č. 41 a 44 a je to vládny návrh zákona, ktorým sa mení a dopĺňa zákon č. 25 o verejnom obstarávaní, t. j. skrátené konanie, a potom vládny návrh zákona, ktorým sa menia niektoré zákony v pôsobnosti ministerstva dopravy, pôšt a telekomunikácií Slovenskej republiky. (Reakcie z pléna.) Dobre, tak je to ten prvý zákon, ktorým navrhujem začať v utorok ráno o 9.00 hodine, je tlač 798, a za ním bude pokračovať tlač 741. Je všeobecný súhlas? (Súhlasná reakcia pléna.) Ďakujem pekne. Ešte vás chcem upozorniť na priebeh dnešného pokračovania. Dokončíme bod návrh poslankyne pani Kláry Sárközy, kde je otvorená rozprava, do ktorej sú ešte prihlásení pán poslanec Frešo a pani poslankyňa Vaľová. Potom v poradí ústavný zákon o zrušení amnestií a ďalej podľa programu, ako sme ho mali schválený. Takže budeme... (Reakcie z pléna.) Áno, áno, áno. Takže vyhlasujem krátku prestávku. Ešte pán predseda výboru Burian.
V. Veteška, podpredseda NR SR: (2004-09-21):
Ľ. Lintner, poslanec: Ďakujem za slovo, pán predsedajúci. Ja by som chcel požiadať v mene troch poslaneckých klubov Aliancie nového občana, KDH a SMK o prestávku do 17.00 hodiny, o prestávku. Týka sa porady pred hlasovaním.
Bugár, Béla, podpredseda NR SR (2018-05-23):
Ďakujem. Prerušujem rokovanie o tomto bode programu. Potom otvoríme rozpravu po hlasovaní. Ešte pred hlasovaním, vážené panie poslankyne, páni poslanci, chcem privítať na balkóne žiakov zo Základnej školy v Starej Ľubovni. Buďte vítaní v Národnej rade! (Potlesk a zaznievanie gongu.) Takže, vážené panie poslankyne, páni poslanci, pristúpime k jednotlivým prerokovaným bodom, a to hlasovaním. Najprv prosím pána poslanca Farkašovského, aby uviedol hlasovanie o návrhu uznesenia k Správe o stave vysielania v Slovenskej republike a o činnosti Rady pre vysielanie a retransmisiu za rok 2017 (tlač 914). (Ruch v sále.) Páni poslanci! Nech sa páči, máte slovo.
Kollár, Boris, predseda NR SR (2021-06-16):
Teraz vystúpi pán poslanec Zahorčák.
Gašpar, Tibor, poslanec NR SR (2024-02-08):
Pán predsedajúci, teraz pristúpime k hlasovaniu o druhom pozmeňujúcom návrhu poslankýň Plavákovej a Števulovej. O druhom pozmeňujúcom návrhu poslankýň Plavákovej a Števulovej nie je možné hlasovať, keďže sme schválili body spoločnej správy, s ktorými sa vzájomne vylučujú.
Kolíková, Mária, poslankyňa NR SR (2024-02-08):
Vážený pán predseda, vážené pani poslankyne, vážení páni poslanci, stanovisko klubu Sloboda a Solidarita jednoznačne je, toto je zlý zákon pre Slovensko. A ja vyzývam koaličných poslancov, aby s ohľadom na svoj slobodný mandát naozaj zodpovedne vykonali svoje hlasovacie právo a naozaj sa slobodne rozhodli, aby mysleli na svojich blízkych, na zraniteľných ľudí, ktorí budú dotknutí touto právnou úpravou. 	Neviete, o čom idete hlasovať. Trikrát sa tu menili podmienky pre premlčanie. To je ten priestor, kedy sa má objasniť trestný čin. Ja vás upozorňujem, upozorňujem vás, zásadne meníte kľúčové veci v našom trestnom práve, sú zlé. Tu nejde o to, že teraz sme tu v nejakom súboji. Vy pripravujete zmeny, ktoré nieže zachránia niekoho, ale poškodia všetkých na Slovensku, vašich blízkych ľudí aj ženy. Včera tu pani poslankyňa Števulová upozornila, premlčaciu dobu na znásilnenie skracujete z 20 na 10 rokov. Prečo to robíte? Prečo toto robíte? Komu je, pre koho je toto dobré, prosím vás? 	Takže vyzývam vás, vyzývam vás v rámci tohto priestoru, ktorý máme, vyzývam vás k slobodnému mandátu, aby ste naozaj slobodne rozhodli, neurobte, neurobte toto zlo pre spravodlivosť na Slovensku! Neurobte to! Máte na to priestor, ste slobodní, k tomu ste sa prihlásili vo svojom sľube, ktorý sme tu spoločne skladali na Ústavu Slovenskej republiky, tak vás vyzývam, aby naozaj v tom sľube ste mysleli na prístup k spravodlivosti pre každého, pre každého. Všetci sme si rovní. Aby každý mal prístup k spravodlivosti na ochranu svojho majetku. Idete proti kľúčovým princípom spravodlivosti a ja vás vyzývam, aby ste na to naozaj mysleli, keď budete o tom hlasovať. (Potlesk.)
Zemanová, Anna, poslankyňa NR SR (2022-10-05):
Ďakujem veľmi pekne. Ja by som chcela ešte doplniť svoje úvodné slovo, že vlastne prečo sa tento návrh zákona predkladá a prečo je aj dôležité, aby bol schválený na tejto schôdzi a to síce preto, lebo je primárnym cieľom tohto zákona, je vytvorenie legislatívneho rámca na určenie miestneho poplatku. Bola prijatý, bola prijatá novela zákona o odpadoch, ktorá umožňuje od roku 2023 samosprávam, že sa môžu rozhodnúť, či bude pri zbere komunálneho odpadu tento odpad vážiť, alebo teda bude mať objemový. Zistilo sa, že priebežné také skúsenosti miestnych samospráv, ktoré doteraz vážili komunálny odpad, tak sa poukazovalo na dobré výsledky v podobe zníženia celkového vyprodukovaného odpadu. Ale je potrebné, aby mali možnosť tieto obce si to upraviť až vo svojich všeobecne záväzných nariadeniach. To tiež trvá istú nejakú procesný čas, aby všeobecne záväzné nariadenie malo platnosť aj účinnosť od 1. januáram, tak samosprávy musia takého VZN prijať najneskôr začiatkom decembra. To znamená, tento zákon, účinnosť tam máme, neviem už veľmi asi krátku, rýchlu, prvého novembra. To znamená, že ak teraz to schválime, tak pre obce už naozaj môžu naštartovať práce na svojim VZN-kách v priebehu novembra takýto návrh pripravia tak, aby v decembri ho mohli nové zastupiteľstvá schvaľovať, lebo idú do toho ešte aj komunálne voľby. Ale týmto teda avizujeme, predpokladám, teda dúfam, že bude mať v pléne tento návrh podporu, tak aby obce naozaj 1. januára mohli efektívnym spôsobom vyberať nádoby a hlavne efektívnym a správnym a spravodlivým spôsobom uplatňovať aj poplatky za tieto komunálne odpady. Ďakujem pekne.
Demian, Jaroslav, poslanec NR SR (2012-06-22):
Vážená pani predsedajúca, vážené pani poslankyne, vážení páni poslanci, dovoľte, aby som vám predniesol správu Výboru Národnej rady Slovenskej republiky pre financie a rozpočet o prerokovaní Správy o výsledkoch kontrolnej činnosti Najvyššieho kontrolného úradu Slovenskej republiky za rok 2011. Správu o výsledkoch kontrolnej činnosti Najvyššieho kontrolného úradu Slovenskej republiky za rok 2011, tlač 23, rozhodnutím č. 28 z 19. apríla 2012 pridelil predseda Národnej rady Slovenskej republiky Výboru Národnej rady Slovenskej republiky pre financie a rozpočet. Správa bola predložená na základe § 5 ods. 3 zákona Národnej rady Slovenskej republiky č. 39/1993 Z. z. o Najvyššom kontrolnom úrade SR. Ako gestorský výbor predseda Národnej rady Slovenskej republiky určil Výbor Národnej rady Slovenskej republiky pre financie a rozpočet, ktorý pripraví správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky. Uvedenú správu prerokoval Výbor Národnej rady Slovenskej republiky pre financie a rozpočet 13. júna 2012 a prijal uznesenie č. 13. Výbor odporučil Národnej rade Slovenskej republiky Správu o výsledkoch kontrolnej činnosti Najvyššieho kontrolného úradu Slovenskej republiky za rok 2011 zobrať na vedomie. Výbor Národnej rady Slovenskej republiky pre financie a rozpočet ako gestorský výbor uznesením č. 38 z 18. júna 2012 schválil správu výboru Národnej rady Slovenskej republiky k Správe o výsledkoch kontrolnej činnosti Najvyššieho kontrolného úradu Slovenskej republiky za rok 2011 ako tlač 23a. Určil poslanca Jaroslava Demiana za spravodajcu výboru. Výbor mu uložil predložiť a poveril ho predniesť správu výboru na schôdzi Národnej rady Slovenskej republiky. Zároveň navrhol Národnej rade Slovenskej republiky podľa § 26 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov vysloviť súhlas, aby predseda Najvyššieho kontrolného úradu Slovenskej republiky Ján Jasovský správu uviedol a mohol vystúpiť v rozprave na schôdzi Národnej rady Slovenskej republiky. Vážená pani predsedajúca, skončil som, otvorte rozpravu.
Nash, Natália, poslankyňa NR SR (2023-12-20):
Ďakujem pekne za slovo, pán predsedajúci. Ďakujem, Oskar, ako ty krásne vždy prepájaš zdravie a pohyb a šport a duševné zdravie a veľmi správne si poukázal, že v predkladanom návrhu rozpočtu si len ťažko nájdeme odpovede na naše otázky, pretože v jednotlivých, nevidíme do jednotlivých kapitol, nevidíme do toho, akým spôsobom sú tam narozpočtované jednotlivé sumy, ja nedokážem pochopiť, že zdravotníctvo tam má jednu stranu alebo školstvo jeden a pol strany a jednoducho my tam tie naše odpovede na naše otázky nedokážeme nájsť bez pomoci toho, že nám, že nás nejakým spôsobom vláda o tomto bude informovať alebo nám to ozrejmi. Ďakujem, Zora, za podporu, opäť si pripomenula, že ide o veľmi nezodpovedný krok, ktorý predchádza tomuto vzniku nového ministerstva. Nikoho nás to neteší a máme z neho naozaj že veľké obavy. Janka, ďakujem veľmi pekne, správne si pripomenula, že by sme sa mali viac venovať otázkam pohybu detí a mládeže, mnohé deti možno nemajú kde športovať, v tomto by nám pomohli tie nové telocvične, ktoré by sme mohli za ušetrené prostriedky ich postaviť. Máme aj nedostatok telocvikárov, to tiež neviem, to možnože aj na pána ministra skôr otázka, ako toto bude školstvo riešiť. A, Jaro, veľmi pekne ďakujem za pochvalu, dúfam, že som ťa týmto príspevkom aspoň trochu obohatila a naozaj tiež súhlasím s tým, že tu absentuje dialóg. Ďakujem.
Bastrnák, Tibor, poslanec NR SR (2016-04-27):
Vážený pán podpredseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre zdravotníctvo, ktorý bude súčasne gestorským výborom, a určené výbory prerokovali tento vládny návrh zákona v termíne ihneď. Prosím, dajte o tom hlasovať.
Číž, Miroslav, podpredseda NR SR (2015-01-30):
Ďakujem. Faktické poznámky pán poslanec Hlina a pán poslanec Zajac. Uzatváram možnosť prihlásiť sa s faktickou poznámkou. Slovo má pán poslanec Hlina.
Paška, Jaroslav, poslanec NR SR (2019-02-18):
Ďakujem za slovo. Viete, Veronika, vy špekuluje o tom, že sú informácie a údaje, ktoré potrebujete vedieť, pretože neveríte pani ministerke, že nejakým spôsobom nemá záujem chrániť hodnotiteľov alebo že nemá záujem zverejniť posudok, ktorý dostala. Viete, práve z tohto dôvodu som už, tretíkrát to zopakujem, povedal, že veľmi dôležité je to, že pani ministerka urobila krok, aby sa začalo vyšetrovať. Je to moja skúsenosť práve z toho nástenkového tendra, keď sme boli dlho zavádzaní nielen my, ale aj opozícia s tým, že tam bola nejaká nástenka, na ktorej sa zverejnil ten tender. Až vyšetrovanie ukázalo, že to bolo niečo úplne iné. Takže aj v tomto prípade, ak nechceme politicky rozhodovať o pani ministerke, ale aj, povedal by som, o chode ministerstva, ak máme pochybnosti, tak to vyšetrovanie je dôležité, to nám ukáže cestu. Ďakujem za pozornosť.
Hrnčiar, Andrej, podpredseda NR SR (2017-12-06):
Procedurálny návrh – pán poslanec Vašečka.
Verešová, Anna, poslankyňa NR SR (2017-09-13):
Si vyprosujem, pán podpredseda, aby ste nazývali ma, že som klamárka a že som drzá. To si vyprosujem od vás. Ja by som si to tu nikdy nedovolila povedať, ale počuli vás všetci na tom balkóne. Oni tam sú. Stretli ste sa s nimi, asi v ten deň zasadnutia ľudskoprávneho výboru, ale o tom vôbec. Pýtam sa z toho, že aké sú výsledky. Vy chcete dať 10 dní na diskusiu, vy chcete od mladých ľudí, aby vám doniesli paragrafové znenie? Toto je pre vás odborná diskusia? Vypočuli sme si vás, urobíme si po svojom – to je pre vás odborná diskusia a vy si dovolíte, mne povedať, že ja klamem a že som drzá?! Čo sme spolu pásli husi, pán podpredseda? (Potlesk.)
Laurenčík, Milan, podpredseda NR SR (2020-04-22):
Ďakujem. Ďalší do rozpravy, pán poslanec Baška.
Laurenčík, Milan, podpredseda NR SR (2020-04-29):
Ďakujem. Vyhlasujem rozpravu za skončenú. Chce k rozprave zaujať stanovisko navrhovateľka? Nech sa páči, pani ministerka, máte slovo.
B. Bugár, podpredseda NR SR: (2005-02-09):
I. Harna, poslanec: Má najmenej úplné stredoškolské vzdelanie, áno.
Hrušovský, Pavol, predseda NR SR (2012-02-29):
Páni poslanci, prosím o kľud!
Blanár, Juraj, podpredseda NR SR (2020-11-25):
Ďakujem. Ešte sa prihlásil do rozpravy poverený člen výboru a predkladateľ pán Baránik. Nech sa páči, máte slovo.
Hlina, Alojz, poslanec NR SR (2013-10-29):
Ďakujem veľmi pekne. Pán predseda, ja mám dva, prípadne, ak by som to nestihol, poprosím o minútu. Prvý procedurálny návrh je, aby predsa len kandidáti na, do senátov disciplinárnych, teda sudcov do disciplinárnych senátov boli predstavení aspoň na ústavnoprávnom výbore pred samotným hlasovaním, to je prvý, nechcem to už ani odôvodňovať, ja som to ikskrát povedal, že prečo si myslím, že to je dôležité. A druhý procedurálny návrh mám, v prípade, že sa na grémiu rozhodne, že zajtra utnete schôdzu, tak chcem, aby sa pri presúvaní programov bodov do ďalšej schôdze uviedlo, že to je z toho dôvodu, že poslanci na budúci týždeň nechcú prísť na zasadnutie Národnej rady. Ďakujem.
Maďarič, Marek, poslanec NR SR (2011-09-08):
Pán poslanec Novotný, koho ste požiadali o podporu? Poslancov koalície, ktorí vás absolútne nepočúvali alebo tu nie sú, alebo poslancov opozície? Mne je vás úprimne ľúto, že ste tento dôležitý zákon obhajovali v atmosfére hlbokého nezáujmu, v atmosfére rozkladu slovenského parlamentu. A pýtam sa vás, či aj vám je to ľúto, že v takejto atmosfére a v takomto hlbokom nezáujme ste vystupovali a nikto vás nepočúval, alebo či naopak, práve toto vám vyhovuje a ste radi, že takýmto spôsobom to prechádza. Ďakujem.
Ďurica, Ondrej, poslanec NR SR (2020-09-22):
Netreba, ďakujem, ja budem veľmi stručný. Ďakujem pekne. Ja chcem poďakovať za tento príspevok, pretože... (Ruch v sále a zaznievanie gongu.) Vysvetlené? (Reakcia z pléna.) Vybavené, ďakujem. Podstatou tohto návrhu je to, aby sa rodičia mohli rozhodnúť, aby skutočne bola v tejto otázke sloboda, pretože pokiaľ sa niečo zlé stane, štát sa zachová macošsky. Bremeno je na rodičoch, sú to obrovské životné tragédie, tak ako povedal predseda strany, v rámci programu sociálnej pomoci sme boli svedkami takýchto prípadov, možno o to citlivejšie vnímame tento problém. A môj osobný názor je taký, že pokiaľ sa ako spoločnosť hrdíme tým, že bojujeme za slobody rôznych menšín a rôznych, rôznych občianskych skupín, a tak by sme mali túto slobodu dopriať aj rodičom a tým deťom, ktoré sa nemôžu rozhodnúť samé. Takže nesankcinuzujme rodičov za to, že sa rozhodnú tak, alebo tak, nechajme to na ich zvážení a myslím si, že tým nič nepokazíme. Ďakujem.
R. Kaliňák, podpredseda vlády a minister vnútra SR: (2009-03-11):
Návrh zákona, ktorým sa mení a dopĺňa Trestný zákon, predkladá ministerstvo spravodlivosti ako iniciatívny návrh. Účelom návrhu zákona je ochrana osôb, majetku, hodnôt a záujmov chránených Trestným zákonom pred páchateľmi mimoriadne závažných zločinov, za ktoré možno uložiť najprísnejšiu možnú zákonnú sankciu, t. j. trest odňatia slobody na 25 rokov alebo trest odňatia slobody na doživotie. Aplikačná prax ukazuje, že pre túto kategóriu trestných vecí nepostačí obmedzenie celkovej lehoty väzby v trestnom konaní najviac na obdobie štyroch rokov. Túto lehotu je potrebné v odôvodnených prípadoch predĺžiť najviac však na obdobie piatich rokov, inak hrozí, že v súčasnosti i v budúcnosti vedených konaniach dôjde k prepusteniu osôb, ktoré môžu byť odsúdené na vyššie uvedené tresty, v dôsledku čoho vzniká nebezpečenstvo nielen pre spoločnosť a konkrétne osoby, ale aj z hľadiska narušenia, ba dokonca degradácie základných princípov spravodlivosti a právneho štátu. Novozavádzaná zákonná možnosť predĺžiť maximálnu lehotu väzbu v trestnom konaní musí byť viazaná na rozhodnutie súdu a táto lehota musí byť ohraničená zákonom, aby boli splnené kritériá čl. 17 ods. 5 Ústavy Slovenskej republiky, keďže ide nielen o budúce, ale i o v súčasnosti vedené konania pred súdmi Slovenskej republiky. Predkladaná úprava neznesie odklad. Dovolím si vás požiadať, vážené panie poslankyne, páni poslanci, o podporu uvedeného vládneho návrhu zákona. Ďakujem pekne.
Paška, Pavol, predseda NR SR (2013-09-25):
Dajte mu dve minúty, aby sme sa dačo dozvedeli.
Blanár, Juraj, podpredseda NR SR (2022-05-10):
V rozprave teraz vystúpi pán poslanec Pročko a po ňom pán poslanec Kazda, posledný prihlásený ústne do rozpravy.
Kollár Boris, predseda NR SR (2021-09-21):
Prosím, prezentujme sa a hlasujeme. (Hlasovanie.) Prítomných 132 poslancov, za 121, proti 1, zdržalo sa 10. Uvedený návrh sme schválili.
Sulík, Richard, predseda NR SR (2011-02-02):
Prosím, hlasujte teraz. (Hlasovanie.) Prítomných 145 poslancov, hlasovalo 78 za, 6 proti, 61 sa zdržalo. Konštatujem, že Národná rada sa uzniesla tento návrh zákona prerokovať v druhom čítaní. Pristúpime k hlasovaniu o pridelení návrhu výborom, určení gestorského výboru a lehôt. Nech sa páči.
M. Číž, podpredseda NR SR: (2008-02-15):
(Hlasovanie.) Prítomných 120 poslancov, za 89, zdržalo sa 30, nehlasoval 1. Konštatujem, že tieto návrhy zo spoločnej správy sme schválili.
Hrušovský, Pavol, podpredseda NR SR (2011-09-14):
Pán poslanec Ondruš.
Kamenický, Ladislav, poslanec NR SR (2012-07-25):
Pán predsedajúci, hlasovali sme o bode zo spoločnej správy. Teraz môžeme pristúpiť k hlasovaniu o pozmeňujúcom návrhu, ktorý podal poslanec Beblavý.